OpenLLM-France/wikimedia huggingface dataset:
# Semàntica cognitiva

La semàntica cognitiva és un camp d'estudi de la lingüística cognitiva que tracta el concepte de significat de les expressions d'una llengua i com s'articula dins la ment, tant de l'emissor com del receptor. Un mot o expressió té un significat o sentit que es compon de diversos trets, que excedeixen la simple definició de diccionari. Aquests trets activen paraules properes en el mapa mental o categoria semàntica i són indispensables per a comprendre el mot d'origen.
Per exemple, per comprendre el sentit de «gos» no és suficient saber que es tracta d'un mamífer domèstic. La paraula està dins la categoria mental dels animals (i per tant s'activen altres mots propers com "gat" per descodificar expressions de l'estil "portar-se com gat i gos"), però suggereix també fidelitat o por, segons la connotació de cada persona. Probablement, s'activin també mots com "casa" (és un animal que guarda la casa) i d'altres. Aquestes activacions permeten una resposta àmplia davant d'un context determinat, fent inferències i omplint buits d'informació dels enunciats efectivament intercanviats.
Segons la teoria del prototipus, cada mot és el centre d'una xarxa de relacions semàntiques que s'activen amb intensitat decreixent segons la distància del nucli central. Aquestes xarxes estan compartides en més d'un 80% entre parlants d'un mateix idioma, que associen connotacions culturals i coneixement enciclopèdic o cultural a la definició pura (anomenada base per Ronald Langacker). Algunes associacions, però, són totalment subjectives.
Quan un individu entra en contacte amb una frase, analitza les paraules que la componen i les relacions sintàctiques que s'estableixen entre aquestes per activar un determinat marc de comprensió (en termes de Charles J. Fillmore), és a dir, per mantenir en alerta totes les categories cognitives que es puguin relacionar amb els mots d'aquella oració, amb les xarxes de relació i connotació que requereixin. Activa, al mateix temps, una simulació mental del que està representant la frase.
Aplicar la semàntica cognitiva implica estudiar cada mot en context i tenir en compte l'estructura de la ment, per poder adonar-se de fenòmens complexos com la metàfora o determinades inferències que es duen a terme en una conversa.

## Vegeu també

* Metamodel del llenguatge.
# Serranillos del Valle

Serranillos del Valle és un municipi de la Comunitat Autònoma de Madrid. Limita amb Griñón, Cubas de la Sagra, Batres i Carranque.

## Demografia

Evolució demogràfica :
| 1991 | 1996 | 2001 | 2004 |
| 478 | 810 | 901 | 2457 |
# Serrat de la Malla

El Serrat de la Malla és una muntanya de 403 metres que es troba al municipi d'Artés, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Scorpis chilensis

Scorpis chilensis és una espècie de peix pertanyent a la família dels kifòsids.

## Hàbitat

És un peix marí, demersal i de clima subtropical.

## Distribució geogràfica

Es troba al Pacífic sud-oriental: l'arxipèlag Juan Fernández.

## Observacions

És inofensiu per als humans.

## Referències

* ↑ Cuvier G. & Valenciennes A., 1832. Histoire naturelle des poissons. Tome huitième. Livre neuvième. Des Scombéroïdes. Hist. Nat. Poiss. v. 8. i-xix + 5 pp. + 1-509.
* ↑ «Entrada a uBio» (en anglès). [Consulta: 8 abril 2020].
* ↑ Guichenot, A., 1848. Fauna Chilena. Peces. Pp. 137-370. A: C. Gay, Historia física y política de Chile. Zoología, v. 2. París i Santiago de Xile.
* ↑ The Taxonomicon (anglès)
* 1 2 3 FishBase (anglès)
* ↑ Sepúlveda, J.I.V. i G.R. Pequeño, 1985. Fauna íctica del archipiélago de Juan Fernández. p. 81-91. A: P. Arana (ed.) Escuela de Ciencias del Mar. Universidad Católica del Valparaíso, Valparaíso, Xile.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.

## Enllaços externs

* BioLib (anglès)
* AQUATAB
# Scorticoïta

La scorticoïta és un mineral de la classe dels silicats que pertany al grup de la welinita.

## Característiques

La scorticoïta és un silicat de fórmula química Mn₆(Sb,◻)$_{Σ2}$(SiO₄)₂O₃(OH)₃. Va ser aprovada com a espècie vàlida per l'Associació Mineralògica Internacional l'any 2019, i encara resta pendent de publicació. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de la Universitat de Pisa (Itàlia), amb el número de catàleg: 19908.

## Formació i jaciments

Va ser descoberta a la mina de manganès de Scortico, a la localitat italiana de Fivizzano (Província de Massa-Carrara, Toscana). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Scorticoite» (en anglès). Mindat. [Consulta: 12 març 2022].
# Serrat de l'Oriol (Herba-savina)

El Serrat de l'Oriol és un serrat del terme municipal de Conca de Dalt, antigament del d'Hortoneda de la Conca, situat en terres de l'antic poble d'Herba-savina.
És al sud-est d'Herba-savina, a l'esquerra del riu de Carreu. És al nord i a sota de l'Obaga d'Herba-savina, al sud-est de la Pala de la Berruga i a ponent de la Pala de Font Freda.
# Servei de Presons d'Irlanda del Nord

El Servei de Presons d'Irlanda del Nord (en anglès, Northern Ireland Prison Service) és una agència executiva del Departament de Justícia d'Irlanda del Nord, amb seu a Dundonald House, a la Finca Stormont, Belfast.
Es va establir com una agència l'1 d'abril de 1995. L'estatus de l'Agència fou reconfirmat després d'una revisió quinquennal l'any 2000. El Servei Penitenciari és responsable de proporcionar els serveis penitenciaris d'Irlanda del Nord. Les seves funcions principals són legalment establerts en la Llei de Presons (Irlanda del Nord) de 1953 i la normativa desenvolupadora de la llei.
El Servei Penitenciari és un component important del sistema de justícia penal en sentit ampli i contribueix juntament amb altres organismes, a l'assoliment dels objectius generals del sistema. Com a ministre responsable, el Secretari d'Estat ret comptes al Parlament pel que fa al Servei Penitenciari i comparteix la responsabilitat ministerial i la rendició de comptes per al sistema de justícia penal com un tot amb el Lord canceller i el fiscal general. El Servei Penitenciari està encapçalat pel director general.
El Servei Penitenciari té actualment tres establiments operatius:
* CPM Maghaberry: una presó moderna d'alta seguretat per a adults homes condemnats a llargues penes i com a presó preventiva, tant en condicions separades i integrades. Les persones immigrants detingudes s'allotgen a les instal·lacions de la presó a Belfast.
* CPM Magilligan - presos adults una presó de mitjana seguretat masculina, amb sentenciats a penes mitjanes que també disposa d'un allotjament de baixa de seguretat per als presos seleccionats arribant al final de les seves penes;
* Presons de Sa Majestat i Centre de Menors Infractors, HMP Hydebank Wood - un establiment de mitjà-baixa de seguretat amb capacitat per a delinqüents homes joves i dones de qualsevol edat (incloses les immigrants femenins detingudes)
També hi ha un centre de formació del personal, el Servei Penitenciari College, en Millisle, Co Down.

## Referències

* ↑ "Prison Service Headquarters Arxivat 2010-12-11 a Wayback Machine.." Northern Ireland Prison Service. Consultat el 30 de maig del 2010.

## Enllaços externs

* Web oficial Arxivat 2010-12-28 a Wayback Machine.
* Prison Act NI Arxivat 2007-09-27 a Wayback Machine.
* Memorial de Funcionaris de Presons on-line Arxivat 2009-03-10 a Wayback Machine.
# Sierra de Segura

Sierra de Segura és una comarca de la província de Jaén situada a l'extrem nord-est de la província. El centre administratiu-comercial de la zona és Beas de Segura, per la seva població i volum econòmic; si bé la Diputació Provincial de Jaén no estableix cap capitalitat per a la comarca.
La comarca té una població de 26.574 habitants (INE 2006), té una superfície de 1.931 km², i una densitat de població de 13,8 hab/km².

## Geografia

És la comarca més extensa de la província alhora que té una densitat de població més baixa que la resta de comarques de la província. Gran part del territori d'aquesta comarca forma part del Parc Natural de la Sierra de Cazorla, Segura i Las Villas.
També correspon a una petita part de l'actual província d'Albacete (Sierra del Segura), annexada de l'antic regne de Múrcia: els municipis de Letur, Liétor, Molinicos, Yeste, Nerpio (o Taibilla), Socovos, i algunes pedanies aïllades d'Elche de la Sierra.

## Enllaços externs

* Portal de la comarca de Sierra de Segura
# Sečovce

Sečovce és una ciutat d'Eslovàquia. Es troba a la regió de Košice, a l'est del país. La primera referència escrita de la vila data del 1245.
# Sonia Bo

Sonia Bo (Lecco, 1960) és una compositora i intèrpret italiana.

## Premis

Guanyadora de diversos premis i reconeixements nacionals i internacionals:
* 1985: 1r premi en el concurs de la Fundació Europea de la Cultura, amb motiu de l'Any Europeu de la Música, amb el seu concert per a orquestra de cambra A partir d'una lectura de Husserl.
* 1985: 1r premi en el concurs internacional «Guido d'Arezzo» amb fragments de composició de Jacopone per a cor femení.
* 1986: 1r premi en el «G. Savagnone» de Roma amb l'obra Quartet, per a cordes.
* 1988: 1r premi en el concurs «Alpe Adria Giovani» a Trieste, amb l'obra de Dues bagatel·les per a flauta i guitarra.
* 1995: Medalla d'or en el concurs internacional «premi ciutat del Trieste» amb l'obra Sinopsis, per a orquestra.
* 2009: seleccionada en el festival de la SIMC Internacional amb Una cançó per a orgue.

## Referències

* ↑ «Sonia Bo».
* ↑ «composers».
* ↑ Sadie, Julie Anne; Samuel, Rhian. The Norton/Grove dictionary of women composers (Digitized online by GoogleBooks), 1994 [Consulta: 28 gener 2011].
* ↑ «sonia bo, compositora».
# Shama oriental

El shama oriental, anteriorment anomenat rossinyol garser comú (Copsychus saularis) és una espècie d'ocell de la família dels muscicàpids (Muscicapidae) que habita boscos i terres de conreu de la zona indomalaia, al nord del Pakistan, l'Índia, Sri Lanka, sud de la Xina, Sud-est Asiàtic, illes Andaman, Sumatra, Java, Bali, Borneo i altres illes més petites. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «Shama oriental». Diccionari dels ocells del món TERMCAT. [Consulta: 11 desembre 2021].
* ↑ «Shama oriental». Cercaterm. TERMCAT, Centre de Terminologia. Rev. 17/07/2013 (català)
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 693. ISBN 978-84-16728-37-4.
* ↑ BirdLife International. «Oriental Magpie-robin. Copsychus saularis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 15 juliol 2022].
# Shameless (sèrie de televisió de 2004)

Shameless és una sèrie de televisió britànica produïda per Company Pictures per a la cadena Channel 4 i creada per Paul Abbott. La sèrie va guanyar diversos premis BAFTA i va rebre crítiques positives en diversos mitjans britànics, com el diari The Sun i Newsnight Review de la BBC Two. Les emissions de Shameless van començar el 13 de gener de 2004, i la sèrie va finalitzar el 28 de maig de 2013, després d'onze temporades emeses. A partir de la versió britànica, es va començar a emetre un remake estatunidenc el 2011 amb el mateix títol, de la que es van emetre onze temporades, finalitzant en 2021.
La sèrie és una comèdia dramàtica que narra la història d'una família de classe treballadora a Manchester. Els principals personatges són Frank Gallagher, un aturat alcohòlic però espavilat, i la seva nombrosa i disfuncional família. La sèrie ha estat parcialment doblada al català per Televisió de Catalunya, que l'estrenà l'any 2012 al Canal 3XL i l'emeté fins a mitjans de la 4a temporada; les emissions van ser interrompudes amb la clausura del canal.

## Referències

* ↑ Petski, Denise. «'Shameless' Gets Premiere Date For 11th & Final Season On Showtime» (en anglès). Deadline Hollywood, 13-10-2020. Arxivat de l'original el 15 de novembre 2020. [Consulta: 20 novembre 2022].
* ↑ «El canal 3XL estrena la sèrie britànica "Shameless"». TV3, 24-04-2012. [Consulta: 20 novembre 2022].

## Vegeu també

* Llista d'episodis de Shameless
# Siedem kobiet w różnym wieku

Siedem kobiet w różnym wieku (polonès: Set dones de diferents edats) és un documental del director polonès Krzysztof Kieślowski fet el 1978..

## Repartiment

La pel·lícula consta de set seqüències dividides en dies posteriors de la setmana, de dijous a dimecres. Cada dia, l'espectador observa escenes de la vida d'una dona diferent associada al ballet. Dijous, la càmera segueix una nena plena d'emocions espontànies. La segona dona és una adolescent, més disciplinada i amonestada amb més duresa pel professor. Les següents seqüències mostren a la ballarina practicant la rutina amb la seva parella; una ballarina durant un triomf d'escenari; de nou, una dona practicant amb parella, per a qui ballar ja és molt difícil (Ewa Wycichowska); una ballarina amb un refredat substituint la seva amiga (Alina Baranowska). A l'última seqüència, la càmera mostra una professora de mitjana edat que ja no pot actuar i ensenya a altres ballarines joves.

## Referències

* ↑ Kieślowski on Kieślowski, 1993, p. 249.
* ↑ «Siedem kobiet w różnym wieku» (en polonès). Сайт «FilmPolski.pl». Arxivat de l'original el 2022-12-13. [Consulta: 12 abril 2023].
* 1 2 Sajewicz, 2019.
* ↑ Wycichowska, Dolińska.

## Bibliografia

* Mikołaj Jazdon. Dokumenty Kieślowskiego. Poznań: Wydawnictwo Poznańskie, 2002. ISBN 83-7177-022-7.
* Łukasz Maciejewski. «3 Kobiety w różnym wieku». Students.pl.
* Rafał Marszałek. Kino Krzysztofa Kieślowskiego. Kraków: Universitas, 1997. ISBN 83-7052-926-7.
* Natalia Sajewicz. «„Siedem kobiet w różnym wieku”, reż. Krzysztof Kieślowski», 01-08-2019.
* Tadeusz Sobolewski. Kino Krzysztofa Kieślowskiego. Kraków: Universitas, 1997. ISBN 83-7052-926-7.
* Ewa Wycichowska, Michalina Dolińska. Kieślowskiego krótki film o czasie.
* Lidia Zonn. O montażu w filmie. Warszawa: Centrum Animacji Kultury, 2001. ISBN 83-7010-155-0.

## Enllaços externs

* Siedem kobiet w różnym wieku a YouTube
# South Charleston

«South Charleston» té aquests significats:
* South Charleston (Ohio), població dels Estats Units a l'estat d'Ohio.
* South Charleston (Virgínia de l'Oest), població dels Estats Units a l'estat de Virgínia de l'Oest.
# Subbética

* Per a altres significats, vegeu «Serralada Subbètica».
La Subbética és una comarca de 1.597 km² situada al sud-oest de la província de Còrdova, en ple centre geogràfic d'Andalusia. Al seu interior es troba el Parc Natural de Sierras Subbéticas, espai protegit de gran riquesa ecològica.

## Municipis

La capital de la Subbética Cordobesa és Lucena. La comarca está integrada pels municipis de Almedinilla, Benamejí, Cabra, Carcabuey, Doña Mencía, Encinas Reales, Fuente-Tójar, Iznájar, Lucena, Luque, Palenciana, Priego de Córdoba, Rute i Zuheros, la qual cosa suposa segons el cens de 2006 un total de 123.651 habitants distribuïts per la comarca de forma irregular.

## Fronteres

Limita amb:
* La comarca de la Campiña Este - Guadajoz al nord.
* La comarca de la Campiña Sur de Córdoba i la província de Sevilla a l'oest.
* La província de Jaén a l'est.
* Les províncies de Màlaga i Granada al sud.

## Clima

El clima és mediterrani continentalitzat d'influència atlàntica, amb precipitacions -en l'actualitat- irregulars a l'hivern i molt escasses a l'estiu. Les temperatures oscil·len entre els 29,5° en època estival i els 9° que pateixen pobles com Priego, Rute i Iznájar, encara que la tònica habitual a l'hivern és de temperatures suaus en la resta dels municipis.

## Hidrografía

Per l'interior de la Subbética fluïxen abundants afluents i subafluents dels rius Genil i Guadajoz que, discorrent el primer pel sud i el segon pel nord, deixa a la comarca situada entre ambdues corrents fluvials. Però a causa de la permeabilitat de les roques calcàries, moltes aigües discorren subterràniament, aflorant en forma de deus i fonts. En la Subbética cal destacar la presència de dos embassaments: l'embassament de Malpasillo i l'embassament d'Iznájar, sent aquest últim denominat "Llac d'Andalusia" a causa de les seves proporcions.

## Economia

En els 14 municipis que la componen és predominant el monocultiu d'olivera, produint aquesta comarca olis de gran qualitat reconeguts tant a nivell regional com nacional i internacional. Els municipis de Lucena, Cabra i Doña Mencía posseïxen les seves vinyes sota la denominació Montilla-Moriles. A aquests recursos agrícoles cal sumar les explotacions de bestiar oví i caprí. En el sector secundari, destaca Lucena per ser un dels majors centres industrials d'Andalusia, sent la segona productora nacional de mobles, i la primera de fred industrial, així com les tradicionals indústries de metal·listería. Però la Subbética també posseïx zones industrials a Priego amb la confecció; Cabra, Doña Mencía i Rute amb les activitats agroalimentàries, destacant en aquesta última les destil·leries d'anís.

## Referències

* ↑ Llista de comarques d'Andalusia Arxivat 2008-12-30 a Wayback Machine.. Llistat comarcal definit per la Conselleria de Turisme i Deporte de la Junta de Andalucía

## Enllaços externs

* Web de la Subbética Cordobesa Arxivat 2008-06-04 a Wayback Machine.
* Web sobre Benamejí, poble de la Subbética Cordobesa
* Esubbetica, web sobre la subbetica, 100% independent Arxivat 2019-05-22 a Wayback Machine.
# Stefano Allocchio

Stefano Allocchio (Milà, 18 de març de 1962) va ser un ciclista italià, que fou professional entre 1985 i 1993. Combinà el ciclisme en pista amb la carretera. En pista destaquen dues medalles de bronze en cursa per punts dels Campionats en pista de 1985 i 1986. En carretera destaquen 4 etapes al Giro d'Itàlia i una a la Volta a Espanya.

## Palmarès

* 1985
** Vencedor de 2 etapes al Giro d'Itàlia
** Vencedor d'una etapa a la Setmana ciclista internacional
* 1988
** Vencedor d'una etapa al Giro de la Pulla
* 1989
** Vencedor d'una etapa a la Volta a Espanya
** Vencedor d'una etapa a la Tirrena-Adriàtica
** Vencedor d'una etapa a la Setmana ciclista internacional
* 1990
** Vencedor de 2 etapes al Giro d'Itàlia

### Resultats al Tour de França

* 1986. abandona (13a etapa)
* 1987. 129è de la classificació general

### Resultats al Giro d'Itàlia

* 1985. 132è de la classificació general. Vencedor de 2 etapes
* 1986. 132è de la classificació general
* 1987. 128è de la classificació general
* 1988. 114è de la classificació general
* 1989. 140è de la classificació general
* 1990. 162è de la classificació general. Vencedor de 2 etapes
* 1991. 132è de la classificació general
* 1992. Abandona
* 1993. 110è de la classificació general

### Resultats a la Volta a Espanya

* 1989. 137è de la classificació general. Vencedor d'una etapa

## Referències

* Fitxa a cyclebase.nl
* Fitxa i biografia a museociclismo.it Arxivat 2014-03-01 a Wayback Machine.
* Fitxa a sitiodeciclismo.net
# La Roche-Chalais

La Roche-Chalais és un municipi francès, situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.254 | 1.379 | 2.997 | 2.951 | 2.860 | 2.804 | 2.799 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1953-1995 | Jean Bonnichon | |
| 1995-2001 | Raymond Duclaud | PS |
| 2001-2008 | Guy Laville | UMP |
| 2008- | Jacques Menut | |
# Cantó de Saint-Julien-en-Genevois

El cantó de Saint-Julien-en-Genevois és un cantó del departament francès de l'Alta Savoia, a la regió d'Alvèrnia-Roine-Alps. Està inscrit al districte de Saint-Julien-en-Genevois, té 17 municipis més una part de la sotsprefectura de Saint-Julien-en-Genevois.

## Municipis

* Archamps
* Beaumont
* Bossey
* Chênex
* Chevrier
* Collonges-sous-Salève
* Dingy-en-Vuache
* Feigères
* Jonzier-Épagny
* Neydens
* Présilly
* Savigny
* Saint-Julien-en-Genevois
* Valleiry
* Vers
* Viry
* Vulbens

## Història

Llista dels consellers generals successius :
| Data d'elecció | Identitat | Partit |
| 1945-1955 | Louis Martel | MRP |
| 1955-1979 | Jean Pissard | Divers droite, després UDF-PR |
| 1979-1998 | Gaston Maurel | PS, després divers gauche |
| 1998-2011 | Georges Étallaz | Divers droite |
| 2011- | Antoine Vieillard | MoDem |
| les dades anteriors no són pas conegudes ||||
# Havis Amanda (estàtua)

Havis Amanda, o en finès simplement Manta, és una font i una estàtua a Hèlsinki, Finlàndia, obra de l'escultor Ville Vallgren (1855 – 1940). L'obra va ser modelada l'any 1906 a París i erigida a la seva ubicació actual a la plaça del mercat de Kaartinkaupunki el 1908. Avui és reconeguda com una de les obres d'art més importants i estimades de Hèlsinki.

## Descripció

L'Havis Amanda és una de les obres del modernisme parisenc de Vallgren. Fosat en bronze, descansa sobre una font de granit. L'escultura és d'una sirena dempeus sobre algues mentre s'aixeca de l'aigua, amb quatre peixos brocant aigua als seus peus, envoltada de quatre lleons marins. La intenció de Vallgren era simbolitzar el renaixement de Hèlsinki. L'alçada de l'estàtua és 1.94 metres (6 ft 4 in) i amb el pedestal fa 5 metres (16 ft) alt. Segons les cartes de Vallgren, el model de l'estàtua era una dona parisenca de 19 anys, Marcelle Delquini.
El mateix Vallgren va anomenar simplement l'obra Merenneito, però ràpidament va començar a tenir sobrenoms addicionals. Els diaris finlandesos i suecs la van batejar com Havis Amanda i els finlandesos Haaviston Manta o simplement Manta. Havis Amanda és el nom comú utilitzat en fulletons i guies de viatge.

## Història

És una obra modernista de Ville Vallgren de l'any 1906. Segons l'autor la intenció era simbolitzar el renaixement de la ciutat d'Helsinki, i ell anomenava l'estàtua simplement "La Sirena" (Merenneito). El nom de Havis Amanda se'l van inventar els diaris. En el seu moment es va considerar indecent per la seva nuesa ufanosa. Un bon amic de l'escultor, el pintor Albert Edelfelt, va ajudar amb la seva influència a aconseguir l'encàrrec de l'obra.
Cada any pel Primer de Maig (Vappu), la Manta és el centre de les celebracions dels estudiants de la Universitat, que li posen una gorra d'estudiant a l'estàtua en una elaborada cerimònia que inclou despenjar un grup d'estudiants des d'una grua.

## Referències

* ↑ Becker, Ingeborg. Das Licht Kommt Jetzt von Norden: Jugendstil in Finnland /C[Katalog, Konzeption, Ingeborg Becker ; Redaktion, Ingeborg Becker, Sigrid Melchior]. Bröhan-Museum, 2002. ISBN 9783980789417.
* ↑ Lindley, Phillip. Sculpture Conservation: Preservation or Interference?. Scolar Press, 1997. ISBN 9781859282540.
* ↑ Valkonen, Markku. Finnish art: Over the centuries. Otava Pub., 1999. ISBN 9789511160809.
* ↑ «Havis Amanda». Helsinki Art Museum. Arxivat de l'original el 29 de maig 2019. [Consulta: 29 maig 2019].
* ↑ Drost, Kurt. «Finland in color: 30 photographs in color».